TKS ค่าใช้จ่ายลด-บุ๊กขาย TBSP ดันกำไรปี 64 โต 4 เท่า แตะ 1.19 พันลบ. แจกปันผลหุ้น-เงินสด
TKS ค่าใช้จ่ายลด-บุ๊กขาย TBSP หนุนกำไรปี 64 โต 4 เท่า แตะ 1.19 พันลบ. แจกปันผลหุ้นในอัตรา 10 : 1 (หุ้นเดิม:หุ้นปันผล) เงินสด 0.30 บ./หุ้น XD 14 มี.ค. จ่าย 10 พ.ค.65
TKS ค่าใช้จ่ายลด-บุ๊กขาย TBSP หนุนกำไรปี 64 โต 4 เท่า แตะ 1.19 พันลบ. แจกปันผลหุ้นในอัตรา 10 : 1 (หุ้นเดิม:หุ้นปันผล) เงินสด 0.30 บ./หุ้น XD 14 มี.ค.
25 ก.พ. 2565

บริษัท ที.เค.เอส. เทคโนโลยี จำกัด (มหาชน)  หรือ TKS รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยผลประกอบการในปี2564 บริษัทฯ มีรายได้จากการขายรวม 1,717.4 ล้านบาท ปรับตัวลดลงร้อยละ 9.2 โดยมีปัจจัยจากการชะลอตัวของอุปสงค์ของลูกค้ากลุ่มธนาคารและภาคการส่งออก จากผลกระทบของสถาณการณ์การแพร่ระบาดของเชื้อไวรัสโคโรนา 2019 (COVID-19) และการลดลงของยอดขายกลุ่มธุรกิจบัตรพลาสติกจากการที่บริษัทฯ ได้มีการขายกลุ่มธุรกิจดังกล่าวออกไปในระหว่างปี 2564
อย่างไรก็ตามในแง่ผลกำ ไรจากการดำเนินงาน บริษัทฯมีความสามารถในการทำกำไรได้ดีขึ้นอย่างมากจากการบริหารต้นทุนการผลิตและควบคุมค่าใช้จ่ายในการดำเนินงานได้อย่างมีประสิทธิภาพ โดยบริษัทฯ มีกำไรขั้นต้นอยู่ที่ 490.2 ล้านบาท ปรับตัวเพิ่มขึ้นจากปีก่อนหน้าคิดเป็นร้อยละ 15.6 และมีกำไร EBITDA อยู่ที่ 311.1 ล้านบาท เพิ่มขึ้นร้อยละ 40.4
ทั้งนี้บริษัทฯ ยังคงปรับแผนธุรกิจอย่างต่อเนื่องเพื่อเพิ่มขีดความสามารถในการแข่งขันและรักษาฐานธุรกิจเดิม โดยได้มุ่งเน้นกลุ่มธุรกิจที่มีศักยภาพในการเติบโต (Growth Business)ได้แก่ ธุรกิจบริหารคลังสินค้าและการจัดการ ธุรกิจฉลากและบรรจุภัณฑ์ป้องกันการปลอมแปลง และธุรกิจเทคโนโลยีแพลตฟอร์ม เป็นต้น
โดยบริษัทฯ มีกำไรสุทธิประจำปี 2564 (ก่อนรายการพิเศษ) อยู่ที่ 414.2 ล้านบาท เพิ่มขึ้นร้อยละ 79.2 เป็นผลมาจากการเพิ่มขึ้นของกำไรจากการดำเนินงาน 100.7 ล้านบาท คิดเป็นร้อยละ 977.7 และส่วนแบ่งกำไรจากการลงทุนในบริษัทร่วมและการร่วมค้าที่เพิ่มขึ้น 82.4 ล้านบาท คิดเป็นร้อยละ 34.1
ขณะที่ช่วงไตรมาส 3/2564 บริษัทฯได้ดำเนินการปรับโครงสร้างธุรกิจกลุ่มสิ่งพิมพ์และรับรู้รายการกำไรจากการขายหุ้นสามัญของบริษัท ทีบีเอสพีจำกัด (มหาชน) หรือ TBSP เป็นรายการพิเศษในงบการเงินรวม 784.5 ล้านบาท และได้มีการเปลี่ยนการจัดประเภทเงินลงทุนใน TBSP จากบริษัทย่อยเป็นบริษัทร่วม จากสัดส่วนการถือหุ้นคงเหลือเพียงร้อยละ 25 ของหุ้นที่จำหน่ายได้แล้วทั้งหมด ส่งผลให้กำไรในงวดปี 2564 ปรับตัวเพิ่มขึ้น
ทั้งนี้บริษัทฯ ประกาศจ่ายปันผลจากงวดดำเนินงานวันที่ 1 ม.ค. 2564 ถึงวันที่ 31 ธ.ค. 2564 โดยจ่ายปันผลเป็นหุ้นปันผลและเงินสด ซึ่งจ่ายหุ้นเป็นปันผล (หุ้นเดิม : หุ้นปันผล) ในอัตรา 10.00 : 1.00 โดยอัตราการจ่ายปันผลเป็นหุ้น 0.10 บาท ส่วนจ่ายปันผลเป็นเงินสดในอัตรา 0.30 บาท/หุ้น ทั้งนี้อัตราการจ่ายปันผลรวม 0.40 บาท/หุ้น กำหนดขึ้นเครื่องหมาย XD วันที่ 14 มี.ค. 2565 และกำหนดจ่ายเงินปันผลวันที่ 10 พ.ค.2565